негодни за консумация от човека или от животните, съгласно посоченото в Регламент (ЕО) No 1069/2009.
 Мостри за търговски цели: съгласно определението в точка 39 от приложение І към Регламент (ЕС) No 142/2011
 8
 на Комисията.
 Поле I.21.
 За транзитно преминаване: само за транзитно преминаване на животни или продукти през Европейския съюз от една трета държава до друга трета държава или от дадена част от трета държава до друга част от същата трета държава. Посочват се наименованието и кодът по ISO на третата държава по местоназначение.
 Поле I.22.
 За вътрешния пазар: за всички пратки, предназначени за пазара на Европейския съюз.
 Окончателен внос: тази опция трябва да се използва единствено за пратки, предназначени за поставяне под митнически режим „допускане за свободно обращение“ в Европейския съюз.
 За някои животни (регистрирани еднокопитни например) трябва да бъде избрана само една от следните опции:
 Повторно въвеждане: тази опция трябва да се използва единствено за животни, за които е разрешено повторно въвеждане, например регистрирани коне за надбягвания, спортни състезания и културни прояви, които се въвеждат повторно в Европейския съюз след временния им износ.
 Временно допускане: тази опция трябва да се използва единствено за въвеждането на животни, за които е разрешено временно въвеждане в Европейския съюз, като например регистрирани коне, за срок, не по-дълъг от 90 дни.
 Поле I.23.
 Общ брой опаковки: брой на боксовете, клетките или отделенията, в които животните се транспортират, брой на криогенните съдове за зародишните продукти или брой на опаковките за продуктите. При пратки в насипно/наливно състояние това поле се попълва по избор.
 Поле I.24.
 Количество:
 За животни: общ брой на главите или на пайетите, изразени в единици.
 За зародишни продукти: общ брой на пайетите, изразени в единици.
 За продукти и водни животни с изключение на декоративни рибки: общо бруто и нето тегло в килограми.
 Общо нето тегло (kg): определя се като масата на самите стоки без съдовете, в които са поставени и с които са в непосредствен контакт, или други опаковки.
 Общо бруто тегло: общо тегло в килограми. Определя се като съвкупната маса на продуктите и на съдовете, в които са поставени и с които са в непосредствен контакт, както и на всички техни опаковки, но без транспортните контейнери и друго транспортно оборудване.
 Поле I.25.
 Описание на стоките: посочва се съответният код по Хармонизираната система (код по ХС) и заглавието, определено от Световната митническа организация, съгласно посоченото в Регламент (ЕИО) No 2658/87 на Съвета
 9
 . При необходимост към това митническо описание се добавя допълнителна информация, изисквана за класифициране на животните или продуктите от ветеринарна гледна точка. Освен това се посочват всякакви специални изисквания, свързани с животните или с естеството/преработката на продуктите съгласно определеното в съответния образец на здравен или ветеринарен сертификат за Европейския съюз.
 Зона: за животни или продукти, засегнати от установяването на одобрени зони или компартменти в съответствие със законодателството на Европейския съюз. Зоните или районите за производство (при двучерупчести мекотели например) трябва да бъдат посочени по начина, по който са публикувани в списъците на Европейския съюз на одобрени предприятия.
 За животни: биологичен вид, порода или категория, метод на идентификация, идентификационен